တိပိဋကဓရ ဓမ္မဘဏ္ဍာဂါရိက

တိပိဋကဓရ ဓမ္မဘဏ္ဍာဂါရိက ဘွဲ့တံဆိပ်တော် () သည် မြန်မာနိုင်ငံ၊ သာသနာရေးနှင့် ယဉ်ကျေးမှု ဝန်ကြီးဌာန၊ သာသနာရေး ဦးစီးဌာန မှ ဆက်ကပ်ချီးမြှင့်သော သာသနာတော်ဆိုင်ရာ အမြင့်ဆုံးဘွဲ့တံဆိပ်တော်များအနက် တစ်ခု ဖြစ်သည်။ ဤဘွဲ့တံဆိပ်တော်ကို တိပိဋကဓရ တိပိဋကကောဝိဒ အောင်မြင်ပြီး (၅)နှစ်ပြည့်သောအခါမှသာ ဆက်ကပ်သော ဘွဲ့တံဆိပ်တော်ဖြစ်သည်။ တိပိဋကဓရ ဓမ္မဘဏ္ဍာဂါရိက ဘွဲ့တံဆိပ်တော်၏ ဂုဏ်အင်္ဂါအရည်အချင်းများမှာ : ပိဋကတ်သုံးပုံ နှုတ်ငုံဆောင်စွမ်းနိုင်၍ တိပိဋကဓရဘွဲ့တံဆိပ်တော် ဆက်ကပ် ခံရပြီးဖြစ်ခြင်း။ ပိဋကတ်သုံးပုံ၏ ခဲရာခဲဆစ်မေးခွန်းတို့ကို ဖြေစွမ်းနိုင်၍ တိပိဋကကောဝိဒ ဘွဲ့တံဆိပ်တော် ဆက်ကပ်ခံရပြီးဖြစ်ခြင်း။ တိပိဋကဓရ တိပိဋကကောဝိဒ ဘွဲ့တံဆိပ်တော် ဆက်ကပ်ခံရပြီးနောက် (၅)နှစ် သက်တမ်း ပြည့်မြောက်ခြင်း။ သီလဂုဏ်၊ သမာဓိဂုဏ်၊ ပညာဂုဏ်တို့နှင့် ပြည့်စုံခြင်း စသည်တို့ဖြစ်ကြသည်။ တိပိဋကဓရ ဓမ္မဘဏ္ဍာဂါရိကဘွဲ့တံဆိပ်တော်ရ ဆရာတော်ကြီးများ တိပိဋကဓရ တိပိဋကကောဝိဒ အောင်မြင်ပြီး (၅)နှစ်သက်တမ်းပြည့်မြောက်သဖြင့် ဘွဲ့တံဆိပ်တော် ဆပ်ကပ်ခြင်းခံရသော ဆရာတော်များမှာ အောက်ပါအတိုင်း ဖြစ်သည်။ ဘဒ္ဒန္တဝိစိတ္တသာရာဘိဝံသ၊ တိပိဋက ဓမ္မနာဒ စာသင်တိုက်၊ မင်းကွန်းတောင်ရိုး၊ စစ်ကိုင်းမြို့၊ စစ်ကိုင်းတိုင်းဒေသကြီး ဘဒ္ဒန္တနေမိန္ဒ၊ မဟာဝိသုတာရာမဓမ္မဗိမာန်ကျောင်းတိုက်၊ တောင်ဝိုင်းရပ်၊ မော်လမြိုင်မြို့၊ မွန်ပြည်နယ် ဘဒ္ဒန္တကောသလ္လ၊ ပဉ္စနိကာယသာသနာ့ဗိမာန်ကျောင်းတိုက်၊ အမှတ်(၁၁)ရပ်ကွက်၊ ရန်ကင်းမြို့နယ်၊ ရန်ကုန်တိုင်းဒေသကြီး ဘဒ္ဒန္တဒေါက်တာသုမင်္ဂလာလင်္ကာရ၊ တိပိဋကမဟာဂန္ဓာရုံကျောင်းတိုက်၊ အမှတ်(၉)ရပ်ကွက်၊ မရမ်းကုန်းမြို့နယ်၊ ရန်ကုန်တိုင်းဒေသကြီး ဘဒ္ဒန္တသိရိန္ဒာဘိဝံသ၊ မဟာဝိသုဒ္ဓါရုံပါဠိတက္ကသိုလ်ရွှေကျင်တိုက်သစ်၊ ရေတာရှည်ရပ်ကွက်၊ ဗဟန်းမြို့နယ်၊ ရန်ကုန်တိုင်းဒေသကြီး ဘဒ္ဒန္တဝါယာမိန္ဒာဘိဝံသ၊ တိပိဋကမဟာဂန္ထဝင်နိကာယ်စာသင်တိုက်၊ အမှတ်(၁၃)ရပ်ကွက်၊ ဒဂုံ(အရှေ့ပိုင်း)မြို့နယ်၊ ရန်ကုန်တိုင်းဒေသကြီး ဘဒ္ဒန္တသီလက္ခန္ဓာဘိဝံသ၊ ပိဋကတ်သုံးပုံနိကာယ်ကျောင်းတိုက်၊ အမှတ်(၂၆)ရပ်ကွက်၊ ဒဂုံမြို့သစ်(တောင်ပိုင်း)မြို့နယ်၊ ရန်ကုန်တိုင်းဒေသကြီး ဘဒ္ဒန္တဝံသပါလာလင်္ကာရ၊ တိပိဋကနိကာယကျောင်းတိုက်၊ မိုးမိတ်ကုန်းမြေ၊ စစ်ကိုင်းတောင်ရိုး၊ စစ်ကိုင်းမြို့၊ စစ်ကိုင်းတိုင်းဒေသကြီး ဘဒ္ဒန္တဂန္ဓမာလာလင်္ကာရ၊ တိပိဋက-ဓမ္မနာဒစာသင်တိုက်၊ မင်းကွန်းတောင်ရိုး၊ စစ်ကိုင်းမြို့၊ စစ်ကိုင်းတိုင်းဒေသကြီး ဘဒ္ဒန္တသုန္ဒရ၊ စွန်းလွန်းဂူဝိပဿနာကျောင်းတိုက်၊ အမှတ်(၁၆/၂)ရပ်ကွက်၊ သင်္ဃန်းကျွန်းမြို့နယ်၊ ရန်ကုန်တိုင်းဒေသကြီး ဘဒ္ဒန္တဣန္ဒပါလ၊ တိပိဋကပုလဲရောင်ရှိန်စာသင်တိုက်၊ ပုလဲမြို့သစ်၊ မင်္ဂလာဒုံမြို့နယ်၊ ရန်ကုန်တိုင်းဒေသကြီး ဘဒ္ဒန္တအဘိဇာတာလင်္ကာရာဘိဝံသ၊ သဒ္ဓမ္မဇောတကသုဗောဓါရုံကျောင်းတိုက်၊ နန္ဒဝန်ရပ်ကွက်၊ မုံရွာမြို့၊ စစ်ကိုင်းတိုင်းဒေသကြီး ဘဒ္ဒန္တဣန္ဒာစရိယ၊ တိပိဋကစိန်ရွှေဖူးကျောင်းတိုက်၊ သင်္ဃန်းကျွန်းကြီးစံပြကျေးရွာ၊ မင်္ဂလာဒုံမြို့နယ်၊ ရန်ကုန်တိုင်းဒေသကြီး ဘဒ္ဒန္တဝီရိယာနန္ဒ၊ တိပိဋက ကမ္ဘောဇ ကျောင်းတိုက်၊ နားရှိုးကျေးရွာ၊ နောင်ချိုမြို့နယ်၊ ရှမ်းပြည်နယ် ကိုးကား Category:ဗုဒ္ဓဘာသာ ဘွဲ့တံဆိပ်တော်များ